Diari Oficial de la Generalitat Valenciana


Sumari del DOGV 8317, del 14-06-2018 (2018/5854)

RESOLUCIÓ d'11 de juny de 2018, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la Conselleria.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8317

Data del DOGV
:   14-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5854


Data del document
:   11-06-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ d'11 de juny de 2018, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la Conselleria. [2018/5854]  
El Decret 23/2018, de 23 de març, del Consell, pel qual es modifica l'apartat 2 de l'article 28 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, va suprimir de l'estructura orgànica de la Conselleria de Sanitat Universal i Salut Pública la Direcció General de Recursos Humans i Econòmics, les competències de la qual van passar a ser exercides per la Direcció General de Recursos Humans i per la Direcció General d'Eficiència i Règim Econòmic.  
  
Aquestes circumstàncies, unides a recents canvis en l'organització d'aquest departament aconsellen potenciar les funcions a desenvolupar per algun dels seus centres directius i dictar una nova resolució en matèria contractual i de gestió econòmica de la Conselleria de Sanitat Universal i Salut Pública.  
En virtut de les facultats conferides pels articles 28 k) i l) de la Llei 5/1983, de 30 de desembre, del Consell, article 59 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com per la Llei 40/2015, d'1 d'octubre, de règim jurídic del sector públic, resolc:  
  
Primer  
1. Les facultats referides a autorització de despeses del capítol I del pressupost de la Conselleria de Sanitat Universal i Salut Pública (despeses de personal), incloses les diferents variacions que hagen de practicar-se en les nòmines, una vegada autoritzades en virtut dels oportuns actes o resolucions administratives dictades pels òrgans competents, es deleguen en els òrgans següents:  
1.1. Serveis centrals  
En la persona titular de la Direcció General d'Eficiència i Règim Econòmic les corresponents al personal dels serveis centrals de la Conselleria i, en general, aquells que es tramiten des dels serveis centrals, siga quin siga el seu origen.  
1.2. Departaments de salut (subprogrames 412.22 i 412.26)  
En els/les gerents dels departaments de salut.  
1.3. Salut mental i atenció sanitària de mitjana i llarga estada (subprograma 412.28).  
En els directors o directores mèdics de l'Hospital corresponent, respecte del personal adscrit als seus respectius centres.  
1.4. En el Centre de Transfusió de la Comunitat Valenciana (subprograma 412.22).  
En el director o directora del Centre de Transfusió de la Comunitat Valenciana.  
1.5. En els serveis d'emergència sanitària (subprograma 412.22).  
En els directors o directores dels serveis.  
1.6. En els Comissionats de la Conselleria de Sanitat Universal i Salut Pública (subprograma 412.22).  
En els mateixos comissionats o comissionades.  
1.7. Direccions territorials  
En els directors o directores territorials de la Conselleria els relatius al personal de les seues direccions territorials, així com els relatius al personal de contingent i dels funcionaris tècnics de l'Estat al servei de la sanitat local, metges, practicants, matrones, mentre no passen a ser personal estatutari integrat, sempre que pertanguen als seus respectius àmbits territorials.  
Sense perjudici del que es preveu en el paràgraf anterior, quan aquest personal passe a dependre orgànicament i/o funcionalment dels diferents departaments de salut, la competència quedarà delegada en els òrgans competents descrits en l'apartat 1.2 d'aquest resolc.  
1.8. Centres integrats de salut pública (programa 412.10)  
En els directors o directores de salut pública, mancomunadament amb el director o directora de gestió territorial de salut pública o, si no n'hi ha, amb el director o directora econòmic del Departament de Salut que territorialment corresponga, amb les excepcions següents:  
A) En salut pública del Departament de Salut de Vinaròs, del Departament de Salut de Castelló i departament de salut de la Plana, en el director o directora de salut pública mancomunadament amb el director o directora econòmic de l'Hospital la Magdalena.  
B) En salut pública del Departament de Salut de la Ribera i només per a l'exercici de 2018, en el director o directora de salut pública mancomunadament amb el director o directora econòmic del Departament de Salut València-Doctor Peset.  
C) En salut pública del Departament de Salut de Dénia, en el director o directora de salut pública mancomunadament amb el director o directora econòmic de l'Hospital La Pedrera.  
D) En salut pública del Departament de Salut de Manises, en el director o directora de salut pública mancomunadament amb el director o directora econòmic del Departament de Salut València-La Fe.  
E) En salut pública del Departament de Salut València-Hospital General, en el director o directora de salut pública mancomunadament amb el director o directora econòmic del Consorci Hospital General Universitari de València.  
2. Es delega, a més dels òrgans descrits en l'anterior apartat 1, en el sotssecretari o sotssecretària, en el secretari o secretària autonòmic de salut pública i del sistema sanitari públic i en els directors o directores generals, les facultats referides a despeses que siguen imputables a l'article 16, subconcepte 162.01 (formació i perfeccionament del personal), respecte del personal adscrit als seus respectius centres directius.  
En l'Escola Valenciana d'Estudis per a la Salut, aquestes facultats seran exercides pel sotssecretari o sotssecretària de la Conselleria de Sanitat Universal i Salut Pública mancomunadament amb el subdirector o subdirectora general de l'escola.  
3. En les delegacions es troben implícites aquelles funcions que són necessàries per a l'autorització, disposició, obligació i proposta de pagament, relatives a les despeses a què es referisquen.  
  
Segon  
1. En matèria de contractació administrativa i de gestió econòmica de les despeses dels capítols II (despeses de funcionament), III (despeses financeres) i VI (inversions reals), les facultats referides es deleguen en els òrgans següents, amb l'excepció del que es preveu en el resolc tercer:  
1.1. Serveis centrals:  
a) En el secretari o secretària autonòmic de salut pública i del sistema sanitari públic, sotssecretari o sotssecretària, directors o directores generals i subdirector o subdirectora general de l'Escola Valenciana d'Estudis per a la Salut, aquest últim mancomunadament amb el sotssecretari o sotssecretària de la Conselleria de Sanitat Universal i Salut Pública, els corresponents a expedients de despeses pròpies de les seues unitats directives, sempre que s'imputen als programes pressupostaris i centres de gestió que els corresponguen, amb les especificitats previstes en el paràgraf següent, així com en la resta de la present resolució.  
Per a la Secretaria Autonòmica i per a la Sotssecretaria s'estableix un límit de 6.000.000,00 - i per a les direccions generals i Escola Valenciana d'Estudis per a la Salut, s'estableix un límit de 3.000,00 ?.  
  
b) En la persona titular de la Direcció General d'Eficiència i Règim Econòmic els corresponents a despeses dels serveis centrals per imports superiors als expressats en el paràgraf anterior.  
1.2. Direccions territorials:  
En els directors o directores territorials de la Conselleria respecte dels seus centres de gestió, independentment del programa pressupostari, sempre que la seua quantia no excedisca de 150.000,00 ?.  
1.3. Salut mental i atenció sanitària de mitjana i llarga estada (subprograma 412.28):  
En els directors o directores mèdics mancomunadament amb els directors o directores econòmics de l'Hospital respectiu.  
1.4. Centre de Transfusió de la Comunitat Valenciana (subprograma 412.22):  
En el director o directora del Centre de Transfusió de la Comunitat Valenciana mancomunadament amb el director o directora econòmic.  
1.5. Comissionats de la Conselleria de Sanitat Universal i Salut Pública (subprograma 412.22):   
En els mateixos comissionats o comissionades.  
1.6. Serveis d'emergències sanitàries (subprograma 940.62-424.26):  
En els serveis d'emergències sanitàries d'Alacant i València, aquestes atribucions correspondran al director o directora del servei d'emergències sanitàries de València mancomunadament amb el director o directora econòmic de València.  
En el servei d'emergències sanitàries de Castelló aquestes atribucions correspondran al director o directora del servei d'emergències sanitàries mancomunadament amb el director o directora econòmic de l'Hospital La Magdalena.  
1.7. Prestacions farmacèutiques (subprograma 412.23) i prestacions externes complementàries (subprograma 412.27):  
En els subprogrames pressupostaris 412.23 i 412.27 seran exercides de la manera següent:  
a) Serveis centrals: per la persona titular de la Direcció General de Farmàcia i Productes Sanitaris.  
b) Departaments de salut: pel gerent o la gerent del departament mancomunadament amb el director o directora econòmic corresponent.  
c) Comissionats de la Conselleria: en els mateixos comissionats o comissionades, respecte a les despeses pròpies de la conselleria corresponents als departaments de salut de gestió indirecta per concessió administrativa que territorialment els corresponga.  
No obstant això, quan es tracte d'expedients i contractes de gestió centralitzada tramitats a càrrec de crèdits dels centres de gestió o a través de la central de compres de béns i serveis, seran aplicables les previsions contingudes en els apartats 5, 6, 7, 8 i 9 d'aquest resolc.  
  
1.8. Centres integrats de salut pública (programa 412.10):  
En els directors o directores de salut pública, mancomunadament amb el director o directora de gestió territorial de salut pública o, si no n'hi ha, amb el director o directora econòmic del Departament de Salut que territorialment corresponga, amb les excepcions següents:  
A) En salut pública del Departament de Salut de Vinaròs, del Departament de Salut de Castelló i departament de salut de la Plana, en el director o directora de salut pública mancomunadament amb el director o directora econòmic de l'Hospital la Magdalena.  
B) En salut pública del Departament de Salut de la Ribera i només per a l'exercici de 2018, en el director o directora de salut pública mancomunadament amb el director o directora econòmic del Departament de Salut València-Doctor Peset.  
C) En salut pública del Departament de Salut de Dénia, en el director o directora de salut pública mancomunadament amb el director o directora econòmic de l'Hospital La Pedrera.  
D) En salut pública del Departament de Salut de Manises, en el director o directora de salut pública mancomunadament amb el director o directora econòmic del Departament de Salut València-La Fe.  
E) En salut pública del Departament de Salut València-Hospital General, en el director o directora de salut pública mancomunadament amb el director o directora economicofinancer del Consorci Hospital General Universitari de València.  
1.9. Informació per a la salut (subprograma 412.29):  
En la persona titular del centre directiu o direcció general amb competències en matèria de sistemes d'informació i tecnologies de la informació i comunicació del Sistema Valencià de Salut.  
2. En els departaments de salut de la Conselleria, les facultats en matèria de contractació administrativa i de gestió econòmica, es deleguen, en el seu respectiu àmbit d'actuació, en els o les gerents dels departaments de salut mancomunadament amb els directors o directores econòmics.  
3. Les facultats a què es fa referència en els apartats, 1.2, 1.3, 1.4, 1.5, 1.6, 1.7, 1.8, 1.9 i 2 d'aquest resolc seran exercides sempre que els expedients i contractes de què es tracte no excedisquen de les quantitats màximes que s'expressen a continuació:  
Subprograma 412.22, fins a 1.000.000,00 ?, excepte en els serveis d'emergència sanitària, on el límit serà de 300.000,00 ?.  
Subprograma 412.23, fins a 1.000.000,00 ?.  
Subprograma 412.24, fins a 500.000,00 ?.  
Subprograma 412.27, fins a 500.000,00 ?.  
Subprograma 412.28, fins a 500.000,00 ?.  
Subprograma 412.29, fins a 1.000.000,00 ?.  
Programa 412.10, fins a 200.000 ?.  
4. La formalització i gestió dels contractes de concessió de serveis que tinguen establit cànon d'explotació a càrrec de l'adjudicatari o que comporten ingressos a favor de la Generalitat, es deleguen en els mateixos òrgans i amb les mateixes limitacions previstes en els apartats 1, 2 i 3 d'aquest resolc.  
5. Les facultats referides a contractació de gestió centralitzada i les seues corresponents despeses de funcionament, financeres i inversions reals, es deleguen en la persona titular de la Direcció General d'Eficiència i Règim Econòmic, independentment del programa pressupostari, sense límit quantitatiu.  
6. Es delega en la persona titular de la Direcció General d'Eficiència i Règim Econòmic de la Conselleria de Sanitat Universal i Salut Pública la contractació a tramitar a través de la Central de Compres de Béns i Serveis, així com les facultats corresponents sobre la despesa que comporta, independentment del programa pressupostari, sense límit quantitatiu.  
7. La formalització dels contractes basats derivats dels acords marc subscrits per la Central de Compres de la Generalitat o l'Institut Nacional de Gestió Sanitària correspondrà a la persona titular de la Direcció General d'Eficiència i Règim Econòmic de la Conselleria de Sanitat Universal i Salut Pública.  
En els supòsits en què els acords marc formalitzats per la central de compres de la Generalitat configuren la contractació basada en forma de peticions directes dels béns o serveis, la competència per a la seua formalització queda delegada en els òrgans que corresponga en virtut del que es preveu en aquest resolc respecte dels seus centres de gestió, sense límit quantitatiu.  
8. La formalització dels contractes basats derivats dels acords marc subscrits per la Direcció General de Racionalització i Centralització de la Contractació del Ministeri d'Hisenda i Funció Pública o òrgan que la substituïsca, queda delegada en els òrgans que corresponga en virtut del que es preveu en aquest resolc respecte dels seus propis centres de gestió, sense límit quantitatiu.  
9. En el cas d'expedients i contractes de gestió centralitzada tramitats a càrrec de crèdits dels centres de gestió o a través de la Central de Compres de Béns i Serveis, així com contractes basats del punt 7, paràgraf primer d'aquest resolc, una vegada l'òrgan competent per a contractar i retindre/autoritzar/disposar la despesa haja exercit les seues atribucions, les facultats d'execució de la despesa i del contracte queden delegades en els òrgans que corresponga en virtut del que es preveu en aquest resolc, sense límit quantitatiu.  
En el cas concret de les prestacions externes dels departaments de salut gestionats mitjançant contractes de gestió de servei públic per concessió així com aquelles altres prestacions externes que els corresponguen per raó de territori, les facultats d'execució de la despesa i del contracte es deleguen en els directors o directores territorials de la Conselleria de Sanitat Universal i Salut Pública, sense límit quantitatiu.  
  
10. Als efectes previstos en aquest resolc, s'entendrà com a despeses dels serveis centrals, aquelles pròpies dels centres directius de la Conselleria, tant imputables a programes i subprogrames pressupostaris sense estructura territorial descentralitzada, com els relatius als centres de gestió denominats «serveis centrals», i s'entendrà com a despeses de gestió centralitzada les relatives al centre de gestió denominat «gestió delegada» o aquells que es tramiten pels serveis centrals a càrrec dels mateixos centres de gestió.  
11. Les facultats referides a contractació, despeses de funcionament, despeses financeres i inversions reals de tots els programes i subprogrames pressupostaris de la Conselleria, que per quantia no hagen sigut delegades en els òrgans directius dels mateixos centres de gestió, correspondran a la persona titular de la Direcció General d'Eficiència i Règim Econòmic de la Conselleria de Sanitat Universal i Salut Pública.  
  
12. En la delegació de facultats es troben implícites totes aquelles que siguen necessàries per a l'autorització, disposició, obligació i proposta de pagament relatives a les despeses a què es referisquen, així com expressament totes les atribucions que la legislació vigent sobre contractació administrativa d'obres, serveis, subministraments i concessió de serveis assigna a l'òrgan de contractació, amb les especificitats previstes en aquest resolc.  
  
Tercer  
En el capítol III, les facultats referides a despeses de recàrrecs i interessos de la Seguretat Social i interessos de demora (conceptes 350, 352 o equivalents), es deleguen en la persona titular de la Direcció General d'Eficiència i Règim Econòmic.  
La resolució d'expedients de reclamació d'interessos de demora, en aquells casos en què resulte denegatòria, es delega en els mateixos òrgans que tenen atribucions delegades per a l'autorització del tipus de despeses que originen la reclamació, en virtut del que es disposa en la present resolució.  
  
Quart  
1. Les facultats referides a despeses dels capítols IV (transferències corrents) i VII (transferències de capital), una vegada autoritzats els seus respectius actes administratius o negocis jurídics pels òrgans competents, correspondran a la persona titular de la Direcció General d'Eficiència i Règim Econòmic, independentment del centre de gestió a què s'imputen, amb les excepcions següents:  
1.1. Es delega en les direccions territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, les despeses relatives a la línia de reintegrament de despeses fins a una quantia màxima de 9.000,00 ?.  
Es delega en el director o directora general de Farmàcia i Productes Sanitaris, les despeses corresponents a la línia de reintegrament de despeses per quantia superior a 9.000,00 euros.  
En el supòsit de reintegraments de despeses autoritzades pel director o directora general de Farmàcia i Productes Sanitaris a càrrec dels centres de gestió de les direccions territorials de la Conselleria de Sanitat Universal i Salut Pública, es faculta aquestes últimes perquè autoritzen les propostes comptables corresponents per a l'execució de l'expedient de despesa.  
1.2. Es delega en els directors o directores territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, la gestió de les despeses relatives a la línia d'ajudes de pròtesis i vehicles per a persones discapacitades, sense límit quantitatiu.  
Es delega en el director o directora general de Farmàcia i Productes Sanitaris en el seu respectiu centre de despesa, la gestió de les despeses relatives a la línia d'ajudes de pròtesis i vehicles per a persones discapacitades, sense límit quantitatiu.  
1.3. Es delega en el director o directora general de Farmàcia i Productes Sanitaris les despeses relatives a les línies de subvenció servei farmacèutic sociosanitari i atenció farmacèutica sociosanitària, sense límit quantitatiu.  
1.4. Es delega en els directors o directores territorials de la Conselleria de Sanitat Universal i Salut Pública la gestió de les despeses de transferències corrents del subprograma 412.23 (prestacions farmacèutiques) relatives a les línies de prestacions farmacèutiques i reintegraments de prestacions farmacèutiques, sense limitació quantitativa.  
1.5. En matèria de transferències corrents del subprograma 412.24 (prestacions externes) i del subprograma 412.27 (prestacions externes complementàries) es delega en els directors o directores territorials de la Conselleria, en el seu respectiu àmbit territorial i centre de despesa, la gestió de les despeses relatives a reintegraments de despeses per assistència quirúrgica, pla de garantia de no demora i ajudes per desplaçaments, sense limitació quantitativa.  
1.6. Es delega en el director o directora general de Farmàcia i Productes Sanitaris i en els directors o directores territorials de la Conselleria de Sanitat Universal i Salut Pública, en els seus respectius centres de gestió, la gestió de les despeses de les línies de transferències corrents del subprograma 412.25 (serveis generals de la secretaria autonòmica), sense limitació quantitativa.  
2. En la delegació de facultats regulades en aquest resolc, es troben incloses totes les atribucions necessàries per a l'autorització, disposició, obligació i proposta de pagament de les despeses a què es refereixen.  
  
  
Cinqué  
La formalització dels documents relatius a ingressos pressupostaris i de fons extrapressupostaris es delega en la persona titular de la Direcció General d'Eficiència i Règim Econòmic.  
En els contractes que comporten el pagament de contraprestacions econòmiques a favor de la Generalitat o prevegen la repercussió al contractista de despeses o quantitats prèviament satisfetes per la Generalitat, la gestió i recaptació dels ingressos associats a aquests contractes correspondrà a la persona titular de la Direcció General d'Eficiència i Règim Econòmic.  
Així mateix, es delega en els òrgans descrits en el resolc 2 de la present resolució, la formalització dels documents relatius a ingressos pressupostaris i extrapressupostaris que siguen conseqüència d'expedients sancionadors en matèria sanitària, de reintegrament d'havers del personal adscrit als seus respectius centres, d'abonaments de facturació, d'anuncis de licitació i formalitzacions per pagaments tramitats a través de bestretes de caixa fixa.  
La competència en matèria de revocació de les taxes per prestació d'assistència sanitària i les relatives als productes i serveis prestats pel Centre de Transfusió de la Comunitat Valenciana regulades en la Llei 20/2017, de 28 de desembre, de taxes de la Generalitat, es delega en els gerents o les gerents dels departaments de salut de la Conselleria i en el director o directora del Centre de Transfusió de la Comunitat Valenciana, respectivament.  
La formalització de propostes de pagaments extrapressupostaris es deleguen en els mateixos òrgans i amb les mateixes limitacions previstes en el resolc 2 de la present resolució.  
  
Sisé  
Sense perjudici del que es preveu en el Decret 25/2017, de 24 de febrer, del Consell, pel qual es regulen els fons de caixa fixa, així com en les disposicions que el desenvolupen, les competències encomanades a les sotssecretaries i unitats equivalents, s'entendrà que, en el cas de la Conselleria de Sanitat Universal i Salut Pública, corresponen als òrgans següents:  
1. A la persona titular de la Direcció General d'Eficiència i Règim Econòmic de la Conselleria de Sanitat Universal i Salut Pública respecte de les caixes fixes adscrites als òrgans descrits en el resolc 2, apartat 1.1 de la present resolució.  
2. Als òrgans descrits en els apartats 1.2, 1.3, 1.4, 1.5, 1.6, 1.7, 1.8 i 2 del resolc 2 de la present resolució, respecte de les caixes fixes adscrites als seus respectius centres de gestió.  
  
Seté  
Sense perjudici del que es preveu en el Decret 24/1997, d'11 de febrer, del Govern Valencià, sobre indemnitzacions per raó del servei, així com les disposicions que el desenvolupen, les atribucions encomanades als sotssecretaris, secretaris generals i directors generals, s'entendran referides pel que fa a la Conselleria de Sanitat Universal i Salut Pública als òrgans descrits en el resolc 2 de la present resolució, respecte del personal adscrit als seus respectius centres.  
  
  
Huité  
En les resolucions i actes que s'adopten en virtut del que es preveu en la present resolució es farà constar expressament que es dicten fent ús de facultats delegades i es consideraran dictats amb caràcter general per l'òrgan delegant.  
  
Nové  
Les delegacions d'atribucions i funcions aprovades mitjançant la present resolució s'entenen sense perjudici de les facultats de l'òrgan delegant per a reclamar el coneixement i resolució dels assumptes que estime oportuns, podent així mateix revocar la delegació en qualsevol moment, de conformitat amb el que s'estableix en els articles 9 i següents de la Llei 40/2015, d'1 d'octubre, de règim jurídic del sector públic i 63.5 de la Llei 5/1983, de 30 de desembre, del Consell.  
  
  
Deu  
En cas de vacant, absència o malaltia dels òrgans en els quals s'efectuen les delegacions, la suplència serà exercida de la manera següent:  
  
1. Serveis centrals:  
Per la persona titular de la Direcció General d'Eficiència i Règim Econòmic de la Conselleria de Sanitat Universal i Salut Pública respecte del secretari o secretària autonòmic de Salut Pública i del Sistema Sanitari Públic, del sotssecretari o sotssecretària, directors o directores generals de la Conselleria i del subdirector o subdirectora general de l'Escola Valenciana d'Estudis per a la Salut; i pel sotssecretari o sotssecretària de la Conselleria de Sanitat Universal i Salut Pública respecte de la persona titular de la Direcció General d'Eficiència i Règim Econòmic.  
2. Departaments de salut (412.2, tots els subprogrames):  
Pels subdirectors o subdirectores mèdics del departament de salut, directors o directores assistencials, directors o directores mèdics, directors o directores d'atenció primària o pels directors o directores d'infermeria, indistintament, respecte dels gerents o de les gerents dels departaments de salut, excepte en els supòsits regulats en el resolc primer de la present resolució, en els quals la suplència podrà ser exercida, a més, pels directors o directores econòmics.  
Pels subdirectors o subdirectores econòmics o, si no n'hi ha, pel cap o la cap de servei o responsable de contractació o de gestió econòmica del departament, respecte dels directors o directores econòmics.  
3. Salut mental i atenció sanitària de mitjana i llarga estada (subprograma 412.28):  
Pel director o directora econòmic o, si no n'hi ha, pel director o directora d'infermeria respecte al director o directora mèdic, excepte en els supòsits regulats en el resolc segon de la present resolució, en els quals la suplència d'aquest últim serà exercida pel director o directora d'infermeria.  
Pel cap o la cap de servei o responsable de contractació o de gestió econòmica de l'hospital, respecte del director o directora econòmic.  
4. Centre de Transfusió de la Comunitat Valenciana:  
Pel director o directora econòmic o, si no n'hi ha, pel director o directora d'infermeria o pel subdirector o subdirectora d'infermeria respecte del director o directora del centre de transfusió, excepte en els supòsits regulats en el resolc segon de la present resolució, en els quals la suplència d'aquest últim serà exercida pel director o directora d'infermeria o pel subdirector o subdirectora d'infermeria.  
Pel cap o la cap de servei o responsable de contractació o de gestió econòmica del centre de transfusió, respecte del director o directora econòmic.  
5. Comissionats de la Conselleria de Sanitat Universal i Salut Pública:  
Comissionat o comissionada de sanitat del Departament de Salut de Manises: la suplència serà exercida pel director o directora econòmic del Departament de Salut València-La Fe.  
Comissionat o comissionada de sanitat del Departament de Salut de Dénia: la suplència serà exercida pel director o directora econòmic de l'Hospital La Pedrera.  
Comissionat o comissionada de sanitat els departaments de salut d'Elx-Crevillent i de Torrevieja: la suplència serà exercida pel director/a econòmic/a del Departament de Salut d'Elx.  
6. Serveis d'emergència sanitària:  
Pel director o directora econòmic o pel coordinador o coordinadora mèdic de servei per ordre d'antiguitat, indistintament, respecte del director o directora del servei d'emergències sanitàries, excepte en els supòsits regulats en el resolc segon de la present resolució, en els quals la suplència d'aquest últim serà exercida pel coordinador o coordinadora mèdic de servei per ordre d'antiguitat.  
Pel cap o la cap de servei o responsable de contractació o de gestió econòmica del servei d'emergències, respecte del director o directora econòmic.  
7. Direccions territorials:  
Pel secretari o secretària territorial respecte del director o directora territorial quant a les competències delegades mitjançant la present resolució.  
Pel cap o la cap de servei o responsable de contractació o de gestió econòmica, respecte del secretari o secretària territorial.  
8. Centres integrats de salut pública (programa 412.10):  
8.1. Pel coordinador o coordinadora de salut pública o, si no n'hi ha, pel coordinador o coordinadora veterinari per ordre d'antiguitat, respecte del director o directora de salut pública.  
Pels subdirectors o subdirectores econòmics o, si no n'hi ha, pel cap o la cap de servei o responsable de contractació o de gestió econòmica del departament que territorialment corresponga, respecte del director o directora de gestió territorial de salut pública o director o directora econòmic.  
8.2. Pels òrgans que corresponga en virtut de les disposicions sobre delegació d'atribucions dictades pels òrgans competents del Consorci Hospital General Universitari de València, respecte del director o directora economicofinancer del consorci.  
  
Onze  
Les referències efectuades a programes i subprogrames pressupostaris, així com a centres de gestió concrets en la present resolució s'entendran adaptades a l'estructura orgànica i funcional del pressupost de la Conselleria de Sanitat Universal i Salut Pública que s'aprove en la Llei de pressupostos de la Generalitat per a cada exercici.  
  
Dotze  
Les quantitats a què es fa referència en la present resolució s'entendran amb l'IVA inclòs.  
  
Tretze  
Es faculta a la persona titular de la Direcció General d'Eficiència i Règim Econòmic perquè dicte les instruccions necessàries per a l'aplicació de la present resolució.  
  
Catorze  
Queda sense efecte la Resolució de 3 d'abril de 2018, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la Conselleria, així com qualsevol altra delegació que s'opose a la present resolució.  
  
Quinze  
Aquesta resolució tindrà efectes des de l'endemà de la publicació en el Diari Oficial de la Generalitat Valenciana.  
  
València, 11 de juny de 2018.- La consellera de Sanitat Universal i Salut Pública: Ana Barceló Chico.